CELEX: 62007CJ0539
Language: mt
Date: 2009-01-15 00:00:00
Title: Sentenza tal-Qorti tal-Ġustizzja (Is-Seba' Awla) tal-15 ta' Jannar 2009. # il-Kummissjoni tal-Komunitajiet Ewropej vs ir-Repubblika Taljana. # Nuqqas ta’ Stat li jwettaq obbligu - Direttiva 2002/22/KE - Artikolu 26(3) - Numru uniku Ewropew għal sejħa ta’ emerġenza - Tagħrif dwar il-lok ta’ min jagħmel is-sejħa - Tqegħid għad-dispożizzjoni tal-awtoritajiet mitluba li jintervjenu f’każ ta’ emerġenza - Nuqqas ta’ traspożizzjoni fit-terminu previst. # Kawża C-539/07.

Sentenza tal-Qorti tal-Ġustizzja (Is-Seba’ Awla) tal-15 ta’ Jannar 2009 – Il‑Kummissjoni vs L-Italja
      (Kawża C‑539/07)
      “Nuqqas ta’ Stat li jwettaq obbligu – Direttiva 2002/22/KE – Artikolu 26(3) – Numru uniku Ewropew għal sejħa ta’ emerġenza – Tagħrif dwar il-lok ta’ min jagħmel is-sejħa – Tqegħid għad-dispożizzjoni tal-awtoritajiet mitluba li jintervjenu f’każ ta’ emerġenza – Nuqqas ta’ traspożizzjoni fit-terminu previst”
      1.                     Rikors għal nuqqas ta’ twettiq ta’ obbligu - Eżami tal-mertu mill-Qorti tal-Ġustizzja - Sitwazzjoni li għandha tittieħed inkunsiderazzjoni
            - Sitwazzjoni fl-iskadenza tat-terminu stabbilit mill-opinjoni motivata (Artikolu 226 KE) (ara l-punt 9)
      2.                     Stati Membri - Obbligi - Implementazzjoni ta’ direttivi - Nuqqas ta’ twettiq ta’ obbligu - Ġustifikazzjoni bbażata fuq is-sistema
            interna - Inammissibbiltà (Artikolu 226 KE) (ara l-punt 11)
      Suġġett 
      
         
               Nuqqas ta’ Stat li jwettaq obbligu - Nuqqas li jadotta, fit-terminu previst, id-dispożizzjonijiet neċessarji sabiex jikkonforma
                  ruħu mal-Artikolu 26(3) tad-Direttiva 2002/22/KE tal-Parlament Ewropew u tal-Kunsill, tas-7 ta’ Marzu 2002, dwar servizz universali
                  u d-drittijiet tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali)
                  (ĠU Edizzjoni Speċjali bil-Malti, Kapitolu 13, Vol. 29, p. 367).
               
            Dispożittiv
      
         
                  1)
               
               
                  
               
               
                  	Billi, fir-rigward tas-sejħiet intiżi għan-numru uniku Ewropew għal sejħa ta’ emerġenza “112”, naqset milli tqiegħed għad-dispożizzjoni
                     tal-awtoritajiet mitluba li jintervjenu f’każ ta’ emerġenza t-tagħrif dwar il-lok ta’ min jagħmel is-sejħa, sal-limitu ta’
                     kemm kien teknikament possibbli, ir-Repubblika Taljana naqset milli twettaq l-obbligi tagħha taħt l-Artikolu 26(3) tad-Direttiva
                     2002/22/KE tal-Parlament Ewropew u tal-Kunsill, tas-7 ta’ Marzu 2002, dwar servizz universali u d-drittijiet tal-utenti li
                     jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali).
                  
               
            
         
                  2)
               
               
                  
               
               
                  	Ir-Repubblika Taljana hija kkundannata għall-ispejjeż.